Novgvinea nefluga ralo

La Novgvinea nefluga ralo (laŭ la latina scienca nomo Megacrex inepta nome Mallerta megakrekso, en la senco Neflugkapabla megakrekso, sed ankaŭ Papua nefluga ralo) estas granda nefluga birdospecio de la familio de Raledoj kaj ordo de Gruoformaj. Ĝi estas la nura specio en la monotipa genro Megacrex. Foje tamen ĝi estis inkludita en la genron Amaurornis aŭ en Habroptila, sed tio estis erara.

Distribuado kaj habitato
Ĝi estas dise trovebla tra Nov-Gvineo. Ties naturaj habitatoj estas subtropikaj aŭ tropikaj malsekaj arbaroj de malaltaj teroj, subtropikaj aŭ tropikaj mangrovejoj, kaj subtropikaj aŭ tropikaj marĉoj. Ĝi estas minacata pro habitatoperdo.

Sistematiko kaj evoluo
M. inepta estas ja tre proksime rilata al Amaurornis, sed ne tiom proksime kiom por meriti inkludon tien. Anstataŭe, ĝi estas parto de grupo inkludanta la kernan grupon de la polifiletika Amaurornis, same kiel la monotipajn genrojn Aenigmatolimnas (Borda enigmatolimno), Gallicrex (Cindra galinokrekso) kaj Himantornis (Sangpieda himantornito). Plimulto el tiuj raloj loĝas en tropika Azio. La Sangpieda himantornito el tropikaj pluvarbaroj de Afriko estas aparte interesa en rilato al la Novgvinea nefluga ralo, ĉar ties habitato estas tre simila, sed ĝi estas multe diferenca disde aliaj raloj kiuj estis apartigitaj kiel distinga subfamilio jam tre frue. Anstataŭe, tiuj du specioj ŝajne estas antikvaj diverĝoj kiuj sendepende etendiĝis orienten kaj sudorienten el la teritorio de la pragrupo kaj ege diverĝis laŭ kelkaj aspektoj, dum aliflanke ili adaptiĝis laŭ similaj vojoj.Garcia-R et al. (2014): "Deep global evolutionary radiation in birds: Diversification and trait evolution in the cosmopolitan bird family Rallidae"

 Referencoj 

Bibliografio
 Jobling, James A. (1992). A Dictionary of Scientific Bird Names. Oxford University Press. ISBN 0-19-854634-3.
 Raffaele, Herbert A; Wiley, James; Garrido, Orlando H; Keith, Allan R; Raffaele, Janis I (2003). Field Guide to the Birds of the West Indies. Christopher Helm. ISBN 0-7136-5419-8.
 Taylor, Barry; van Perlo, Ber (2000). Rails. Pica / Christopher Helm. ISBN 1-873403-59-3.

Eksteraj ligiloj

Kategorio:Raledoj
Kategorio:Birdoj de Nov-Gvineo
Kategorio:Neflugaj birdoj